CELEX: E2012C0438
Language: et
Date: 2012-11-28 00:00:00
Title: EFTA järelevalveameti otsus nr 438/12/COL, 28. november 2012 , millega kaheksakümne kuuendat korda muudetakse riigiabi käsitlevaid menetlus- ja sisulisi eeskirju

11.7.2013   
            
            
               ET
            
            
               Euroopa Liidu Teataja
            
            
               L 190/91
            
         EFTA JÄRELEVALVEAMETI OTSUS
   
   nr 438/12/COL,
   28. november 2012,
   millega kaheksakümne kuuendat korda muudetakse riigiabi käsitlevaid menetlus- ja sisulisi eeskirju
   EFTA JÄRELEVALVEAMET,
   VÕTTES arvesse Euroopa Majanduspiirkonna lepingut (1), eriti selle artikleid 61–63 ning protokolli nr 26,
   VÕTTES arvesse EFTA riikide vahelist lepingut, millega asutatakse järelevalveamet ja kohus, (2) eriti selle artikli 5 lõike 2 punkti b ja artiklit 24,
   arvestades, et:
   EFTA järelevalveameti riigiabisuuniste peatükk, milles käsitletakse raskustes olevate äriühingute päästmiseks ja ümberkorraldamiseks antavat riigiabi, (3) kaotab kehtivuse 30. novembril 2012 (4).
   See peatükk vastab ühenduse suunistele raskustes olevate äriühingute päästmiseks ja ümberkorraldamiseks antava riigiabi kohta (5), mis aegusid 9. oktoobril 2012. aastal (6).
   Euroopa Komisjon võttis 28. septembril 2012. aastal vastu teatise, mis käsitleb ühenduse 1. oktoobri 2004. aasta suuniste (raskustes olevate äriühingute päästmiseks ja ümberkorraldamiseks antava riigiabi kohta) kohaldamisaja pikendamist seniks, kuni need asendatakse uute eeskirjadega (7).
   Praegune raskustes olevate äriühingute päästmiseks ja ümberkorraldamiseks antavat riigiabi käsitlev peatükk kaotab kehtivuse 30. novembril 2012. aastal, seega on vaja selle peatüki kehtivust pikendada, et tagada riigiabi eeskirjade ühetaoline kohaldamine kogu Euroopa Majanduspiirkonnas.
   Euroopa Komisjoni ja EFTA riikidega on konsulteeritud,
   ON VASTU VÕTNUD KÄESOLEVA OTSUSE:
   Artikkel 1
   EFTA järelevalveameti riigiabisuuniste raskustes olevate äriühingute päästmiseks ja ümberkorraldamiseks antavat riigiabi käsitleva peatüki kehtivust pikendatakse kuni selle asendamiseni uute eeskirjadega.
   Artikkel 2
   Ainult ingliskeelne tekst on autentne.
   
      Brüssel, 28. november 2012
      
         
            EFTA järelevalveameti nimel
         
         Oda Helen SLETNES
         
         
            president
         
         Sverrir Haukur GUNNLAUGSSON
         
         
            kolleegiumi liige
         
      
   
   
      (1)  „EMP leping”.
   
      (2)  „Järelevalve- ja kohtuleping”.
   
      (3)  ELT L 97, 15.4.2005, lk 41, EMP kaasanne nr 18, 15.4.2005, lk 1.
   
      (4)  Vaata punkti 90, mida on laiendatud EFTA järelevalveameti 30. oktoober 2009. aasta otsusega nr 433/09/COL, millega seitsmekümne kolmandat korda muudetakse riigiabi käsitlevaid menetlus- ja sisulisi eeskirju. ELT L 48, 25.2.2010, lk 27 ja EMP kaasanne nr 9, 25.2.2010, lk 12.
   
      (5)  ELT C 244, 1.10.2004, lk 2-17.
   
      (6)  Vaata punkti 102, mida on laiendatud vastavalt Euroopa Komisjoni teatisele, mis käsitleb ühenduse suuniste (raskustes olevate äriühingute päästmiseks ja ümberkorraldamiseks antava riigiabi kohta) kehtivuse pikendamist, 
         ELT C 156, 9.7.2009, lk 3
      .
   
      (7)  ELT C 296, 2.10.2012, lk 3.